fi de fi fi fr hu fr fi nb fi fi fi fi fi fi fi fi fi fi es es fi fi fi fi fr hu fr fi fi fi fi fi fi fi fi es es fi fi fi fi fr hu fr fi nb fi fi fi fi fi fi fi fi fi fi fi fi fi es es fi fi fi fi fr hu fr fi nb fi fi fi fi fi fi fi en fi fi fi fi fi fi fi fi es es fi fi fi fi de hu fr fi fi fi fi fi fi fi fi fi fi fi fi fi fi es es fi fi fi fi de hu fr fi nb fi fi fi fi fi fi fi es es fi fi fi fi en hu fr fi fi fi fi fi fi fi fi fi fi es es fi fi fi fi en hu fr fi fi fi fi fi fi es es fi fi fi fi en hu fr fi fi en fi fi id fi fr fi fi fi fi fr fi en de en de fr de en fi fr fi fi fi fi fi es es fi fi fi fi de hu fr fi nb en fi fi fi fi fi fi fi fi fi fi fi fi es es fi fi fi fi fr fi de eu fi fi en fi fi fi fi de fi cs fi id de fi fi fa fi fi en fi fi en en nl fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de en fi sv fi fi et en fi es fi fi en en fi de fi tr lt fi fr fi fi fi sv fi fi fi fi fi en fi fi hu fi fi et fi fi nb da en fi de fi en en fi de fi en de fi fi fi fi fi fi fi fi en fi en fi fi et fi fi
lokakuu | 2008 | ..:: Hannu Oskala ::..
Categories: ilmastonmuutos ja ympäristö ja maailma
HS uutisoi metaanin määrän ilmakehässä lisääntyneen viime vuonna rajusti. Tarkkaa syytä ei (vielä) tiedetä.
Samaan aikaan on uutisoitu myös arktisen merijään ohentuneen dramaattisesti. Pahin uhkakuva on se, että ihmisen aiheuttama ilmastonmuutos on jo ylittänyt kynnyksen, jossa ilmaston muutoksesta on tullut autokatalyyttinen, eli itse itseään tehostava.
Metaanin määrän lisääntymiselle uskottava selitys on ns. metaaniklatraattien sulaminen, eli ikiroutaan aiemmin sitoutuneen metaanin vapautuminen ilmakehään. Samankaltainen prosessi on hyvä ehdokas myös syypääksi permikauden joukkotuhoon*.
Pakko tunnustaa. Minua pelottaa. Paljon.
Ja ympäristöasioiden vähättely tosiasioista piittaamatta suututtaa. Paljon.
Nyt on aika toimia. Nopeasti.
* Permikauden joukkotuho = noin 251 miljoonaa vuotta sitten tapahtunut eliökunnan historian suurin joukkosukupuutto, jolloin maapallolta hävisi suurin osa eläinlajeista. Tapahtuma muodostaa permi- ja triaskausien välisen rajan.
Vahvistetut tulokset vaaleista tulivat sähköpostiin tänä aamuna. Olinkin saanut 423 ääntä ja näin ollen hiukan kismittävästi jäin vain 13 äänen päähän varavaltuutetun paikasta. No, sellaista se on, mahtava tulos joka tapauksessa ja ylitin omat tavoitteeni kirkkaasti!
Tarkastuslaskennassa tapahtui muitakin suuria muutoksia: mm. Laakson Tapsan äänimäärä laski reilusti ja Jessica Karhun nousi. Täysin ongelmatonta siis perinteinenkään ääntenlaskenta ei ole. Onneksi uudelleenlaskenta ei vaikuttanut valittuihin – se olisi varmasti tuskaisen karvasta häviäjälle.
Mites olisi ”äänestyskirjoituskoneiden” käyttöönotto? Tietokone, jossa olisi vain numeronäppäimistö ja suuri ystävällinen print-nappula. Näin voisi kirjoittaa numeron lapulle varmasti standardi-kirjaimin – osa ”tulkinnanvaraisuutta” poistuisi ja laskenta nopeutuisi. Sitten saisi itse sulkea printin kuoreen ja tiputtaa uurnaan. Tietysti voisi printata myös tyhjän lapun ja piirtää [lisää vapaavalintainen sarjakuvahahmo tähän] käsin…
Categories: maailma, politiikkaa ja vehkeet
Sähköisen äänestyksen kokeilussa kävi juuri niin kuin pahimmissa kuvitelmissa povattiin:
Sähköisen äänestyksen kokeilu ei sujunut kolmessa kunnassa aivan niin kuin piti. Kuntavaalien jälkeen on selvinnyt, että kaikkiaan 232 äänestäjältä ei äänen antaminen koneella onnistunut, vaan operaatio keskeytyi ja ääni jäi kokonaan antamatta.
232 ääntä ei olisi heivannut Helsingin lopputulosta kokonaisuutena juuri mihinkään suuntaan, mutta kokeilu järjestettiin pienemmillä paikkakunnilla ja Vihdissä virheiden määrä ylittää äänikynnyksen 45:llä äänellä.
Törkeää. Samalla noin prosentin ”virhemarginaalilla” Helsingissä olisi jäänyt antamatta 2828 ääntä. Vihdin ongelmat eivät ole lainkaan vähäisempiä vaikka absoluuttinen määrä olikin, luojan kiitos, pienempi. Uusintavaalia tulisi harkita.
Koko ”sähköisen äänestämisen” vouhotuksessa pitää ottaa nyt pitkä aikalisä. Onko olemassa mitään hyvää syytä luopua tutusta ja turvallisesta kynä ja paperi -yhdistelmästä? Tuloksien odottelu noin neljän tunnin ajan ei ole paha hinta maksaa siitä, että kansanvaltainen järjestelmämme on luotettava. Itseasiassa jos hintaa verrataan kotimaisen draaman normaaleihin tuotantokustannuksiin, niin uskaltaisin väittää, että ollaan vahvasti voitonpuolella!
Ja kuten arvata saattaa, sähköisen äänestämisen käytännön järjestelyistä vastasi… *drumroll* …Tieto-Enator! Herra-Jeebus sentään! Eikö tuota firmaa nyt kertakaikkiaan saada irti vastuullisten tietojärjestelmien kehittelystä! Ehkä Timonkaan ei tarvitse lupaustaan toteuttaa… Miksi ihmeessä Tieto-Enatorilta yhä tilataan palveluita, vaikka pulju on kerta toisensa jälkeen ryssinyt hommansa?
edit: Oikeusministeriö tiedottaa asiasta otsikolla: Sähköisen äänestyksen kokeilusta myönteistä palautetta – noin 200 äänestystä kuitenkin keskeytyi erehdyksessä
Anteeksi. Pakko poistua takavasemmalle repimään pelihousuni. Eihän se nyt j-u-m-a-l-a-u-t-a voi olla positiivista, että ”vain” noin 200 äänestystä keskeytyi erehdyksessä! Ja eihän ihmiset ole voineet edes siellä äänestyspaikoilla tietää, onnistuiko homma vai ei? Koko prosessiahan voidaan arvioida ainoastaan lopputulosten perusteella, ei jollain saamarin ”ovensuukyselyllä” – oliko kokeilu mielestäsi myönteinen? [ ] kyllä [ ] ei. Tiedoksi virkamiehille: kokeilu epäonnistui törkeästi. Vastuu on teidän.
Nyt perkele oikeusministeriön kuupille tiedoksi, että sähköinen äänestäminen kokeiluna loppuu tähän! Eikö kukaan oikeasti muka osaa laskea, että koko maassa Vihdin prosentilla olisi jäänyt antamatta 26 161 ääntä! Se ei ole aivan vähän ja mitätöntä!!
Myös äänitekniikkaa puolittain ammatikseni tekevänä minulle on erittäin tuttu sananlasku: ”It ain’t broken, don’t fix it.” Miksi ihmeessä toimivaa vaalijärjestelmäämme pitäisi ”kehittää”?
Vot ja eiku jakamaan:
By hannuoskala 3 Kommentit
Categories: kaupunki ja politiikkaa
Tags: helsinki, kiitokset, kunnallisvaalit, vihreät
Kiitos. 403 ääntä tippui uurniin. Olen erittäin tyytyväinen, saavutin oman tavoitteeni. Tästä on hyvä jatkaa, toivottavasti lautakuntatyössä, ja neljän vuoden päästä asettaa oma tähtäin sitten tuloksen tuplaamisen, jolloin valtuustopaikka on tosiasia.
Kiitoksia! Sunnuntain räjähtävä vaalivoitto Helsingissä tuo todellisia muutoksia päätöksentekoon. Enää eivät demarit ja kokoomus voi kahdestaan muodostaa enemmistöä ja sopia asioita kabineteissa valmiiksi. Toisaalta taas sitten ”laajennettu vasemmisto” (demarit, vihreät, vasemmisto ja kepu) voivat (toivottavasti) myös koota rivinsä ja saada asioita läpi, vaikka Kokoomus jotain vastustaisikin. (Ruuhkamaksut, anyone?)
Eilen oli aivan mahtava päivä. Heräsin kotoani herrojen Riitamaa ja Tulenheimo (619 ääntä!!!, propsit!!) kanssa ja vietimme mahtavan löhöpäivän – kävimme Marskin ja Speden haudoilla Hietaniemessä, kahvilla Kaapelilla ja siitä sitten Uudenmaankadulle syömään… Stressi on poissa, sen voi tuntea koko ruumiissa.
Kiitos kaikille. Palaan täällä blogilla lautakuntapaikkojen suhmurointikuvioihin myöhemmin. Toivottavasti joku blogin 314:sta sunnuntaisesta lukijasta myös palaa toisinaan tänne. Aion jatkaa blogaamista myös vaalien jälkeen – tämähän ei varsinaisesti ole mikään ”vaaliblogi”, vaan ”oikea blogi”, jonka työstämistä aion jatkaa. Nyt jo on mielessä useita aiheita, joista on pakko päästä kirjoittamaan! Aihepiiri tulnee jälleen laajenemaan myös kohti nörtteilyä ja taidetta pelkän politiikan sijaan.
Yksi kysymys lukijoilleni: haittaisiko teitä, jos siirrän blogini oskala.net -osoitteen alle? Lisäisikö se uskottavuutta? Vähentäisi sitä? Onko ”wordpressiydestä” mielestänne jotain etua? Haittaa? Omalla serverillä ainakin ulkoasua voisi vapaammin muokata. Oskala.netistä olen ajatellut tehdä itselleni joka tapauksessa taiteilija-sivuston. Laitetaas tähän tämmöinen mahtava polli, joka on ilmestynyt wordpressin ominaisuudeksi männä viikolla. :)
– Pabulalle mahtavasta graafisesta ulkoasusta (web, flyer, HS:n mainos). Ilman sinua en pärjäisi lainkaan. Kiitos.
– JS666:lle ”Kekkonen/Oskala” -radiomainoksesta. Ihanaa.
– Artulle, Matille ja Jaakolle Helsingin Vihreiden kamppiksen avustamisesta
– Martille, Timolle, Villelle, Erkille, Anulle ja muille nuorille vihreille suuret kiitokset hienosta meiningistä! Levitetään rakkautta vielä vuosia!
– Maarialle ja Helsingin vihreiden toimiston väelle myös suuret propsit. Valtava työ pienellä väkimäärällä.
Ja tietysti. Ainolle, joka sai kestää hermoiluani, selkääni ja tietokoneen naputusta lukemattomina iltoina kun kaiken järjen ja inhimillisyyden mukaan puolison olisi pitänyt olla jo nukkumassa. Anteeksi ja kiitos. Lupaan parantaa tapani!
Vot ja eiku jakamaan:
By hannuoskala Leave a kommentti
Categories: kaupunki ja politiikkaa
Tags: kunnallisvaalit, vaalipäivä, vaalirauha
Huomenna sunnuntaina on sitten vaalipäivä. Uurnille hop! Säätä uhmaten! Kansalaisvelvollisuudet ennen omaa mukavuudenhalua! Kansalaiset, medborgare, demokratia vaatii uhrauksia!
Jos luet tätä ja haluaisit ottaa yhteyttä minuun ja kysyä mielipidettäni ennen äänestyspäätöstä, olen koko sunnuntain (ja miksei jo tänäänkin) tavoitettavissa puhelimella (0445304712), sähköpostilla (hannu.oskala [ät] gmail.com) tai Skypellä (hannu.oskala).
Nyt jo toki kiitos kaikille, jotka auttoivat kampanjassani tai äänestivät! Lisää kiitoksia sitten vaali-illasta selvittyäni!
Yleisesti ottaen vaaleihin on edetty siistillä meiningillä: turha loka ei ole juuri lentänyt. Hyvä niin. Hesarin mukaan suomalaisen politiikan perinteisestä kirjoittamattomasta säännöstä, vaalirauhasta, ollaan kuitenkin luopumassa. Oman vaalipäällikkömme Ville Tuomisen mukaan:
Vihreiden kampanjapäällikön Ville Tuomisen mukaan ehdokkaita on kehotettu jakamaan jäljelle jääneet esitteet vielä vaalipäivän aamuna.
”Jos ja kun isot puolueet eivät aio noudattaa vaalirauhaa, emme me jää yksin odottamaan”, Tuominen perustelee.
Perustelu on ehkä heikoin, mitä olen vähään aikaan kuullut, mutta ymmärrän Villen paineet. Viime eduskuntavaaleissa suuret yllättivät muut puolueet ”housut nilkoissa” jatkamalla kampanjointia aina vaali-iltaan asti. Nyt sitä ei haluta toistaa.
Ikävää silti. Vaalirauha on hyvä idea. En oikein edes usko viime hetkellä jaettujen esitteiden voimaan. Toivottavasti ainakin puoluekanta on selvinnyt jo aiemmin. Mielestäni vaalirauhan herrasmiessopimus pitäisi solmia uudelleen. Eurovaaleissa vaalipäivä vapaaksi jälleen!
Itse lopetin kampanjoinnin tänään klo 18.25. Sitten menin teatteriin (Q, Macbeth) puoliskon kanssa ja yritin rauhoittua. Täytyy vain tunnustaa että kaikki mitä on voinut tehdä, on nyt tehty. Enempää ei voi tehdä. Flyereitä jäi jakamatta vähän toista sataa. Suuria suomalaisia urheilusankareita lainaten, ”parhaani tein, katsotaan mihin se riittää”…
Vot ja eiku jakamaan:
By hannuoskala 6 Kommentit
Categories: kaupunki ja politiikkaa
Tags: helsinki, pysäköinti, pysäköintivirhemaksu, tarkastusmaksu
Tarkastusmaksu pääkaupunkiseudun julkisissa: 80€
Mikä lie Jaguaari: alk. 36 900€
Loukkaantunut jalankulkija: hinnatonta! (Tai tuhansia euroja sairaanhoitokuluina.)
Vot ja eiku jakamaan:
By hannuoskala Leave a kommentti
Categories: kaupunki ja politiikkaa
Tags: helsinki, kivinokka, kunnallisvaalit, vihreät
Muutamakin ihminen on kysynyt sähköpostitse ja FB:n ryhmässä mielipidettäni Kivinokan alueen tulevaisuudesta. Vastasin aiheeseen Facebookin wallilla seuraavasti:
Täytyy vastata ensin puolueen soturina: Helsingin Vihreät vastustavat Vartiosaaren ja Kivinokan rakentamista.
Sitten henk.koht.: Vanhankaupungin lahdella Kivinokkaa tutumpi alueena minulle on Lammassaari, joka on aivan uskomaton keidas aivan pääkaupungin ytimessä!
Usein kuulee väitettävän että Vihreiden tavoitteet ”kaupunkipuistoista, virkistys- ja viheralueista” ja toisaalta ”tiiviistä yhdyskuntarakenteesta” eivät ole yhdistettävissä. Ovat ne. On täysin mahdollista esim. säilyttää Keskuspuisto koskemattomana samalla kun Keski-Pasilaan rakennetaan tiivis asuinalue. Eräs Helsingin hienoista erityispiirteistä on nimenomaan laajojen luontoalueiden läheisyys.
Erityisesti Kivinokan kohdalla mielestäni tulee perinteikästä ulkoilu- ja virkistysaluetta suojella lyhytnäköisiltä taloudellisilta intresseiltä (lue: Kokoomus:). Helsingissä on tilaa rakentaa lisää muualla.
Vot ja eiku jakamaan:
By hannuoskala Leave a kommentti
Categories: kaupunki, politiikkaa ja video
Tags: helsinki, kunnallisvaalit, vaalijulisteet, vihreät
Julisteiden jako on mulle jo rituaali – siitä alkaa vaaliaika. Mukavan konkreettista hommaa.
Vot ja eiku jakamaan:
By hannuoskala Leave a kommentti
Tags: kunnallisvaalit, vaalirahoitus, vihreät
Vihreät julkaisivat juuri koko kuntavaalien vaalibudjettinsa ja puolueen toivomus on myös, että kaikki ehdokkaat julkaisevat omansa. Näin eivät mahdolliset ”Kehittyvät maakunnat” tule yllätyksenä äänestäjille vasta vaalien jälkeen. Avoimmuus on demokratiamme kulmakiviä. Meillä Vihreillä ei ole mitään peiteltävää rahoituksessamme.
(lasku ei ole vielä tullut, n. 50€)
Helsingin sanomien yhteismainos (HS ja NYT) ja oma
Radio Helsingin mainos: 15.-21.10.:
Radio Helsingin mainos: 24.-26.10.:
Loppusumma elää vielä kunnes saan viimeisenkin laskun. Päivitän muutokset tänne sitä mukaa jos/kun niitä tapahtuu. Vaikutukset ovat tässä vaiheessa enää maksimissaan noin 100€.
Todella kallista tämä freelancerille on. Käytännössä otin itseltäni (pitkäaikaissäästöistä) lainaa, jota toivon mukaan maksan sitten luottamustehtävien palkkioista takaisin useamman vuoden.
Vot ja eiku jakamaan:
By hannuoskala 4 Kommentit
Tags: helsinki, herttoniemi, kunnallisvaalit, tali, tali golf, tontinvuokraajat, tonttivuokra
Aion esittää nyt muutamia mielipiteitä, jotka eivät varmastikaan miellytä asianosaisia.
Helsingissä on tällä hetkellä käynnissä ainakin kaksi prosessia, joissa on perusteiltaan kyse samasta asiasta. Kuntamme meni aikanaan solmimaan pitkäkestoisia (25, 50 vuotta) vuokrasopimuksia, joita ei sidottu mihinkään indeksiin, tai että niissä olisi ollut mitään tarkistusmahdollisuutta. Tästä on seurannut se, että verrattuna ns. markkinahintoihin tonttien vuokrat ovat todella alhaisia. Itse asiassa paikka paikoin jopa niin matalia, että tontin vuokra on pienempi kuin siitä maksettava kiinteistövero olisi. (Eli vuokratontti on edullisempi kuin omistustontti!)
Tällä hetkellä asuntojen tontinvuokraajilla on erityisesti Herttoniemessä tunteet kuumina. Ja täysin ymmärrettävästi. Jos vuotuiset elinkustannukseni olisivat ”virkamiespäätöksellä” nousemassa vaikkapa tonnilla, niin kyllähän sitä varmaankin protestoisi. Valitettavasti kuitenkin virkamiehet ovat tällä kertaa oikeassa.
Ongelmahan on syntynyt siitä, että kun asuntojen hinnat nousevat kaikkialla Helsingissä samaan tapaan, on Herttoniemessä matalan vuokratason taloista voinut pyytää suhteessa enemmän kauppahintaa, sillä ihmiset tekevät asuntokauppansa elämisen kokonaiskustannuksien perusteella. Eli vastike+laina ei saisi ylittää jotain tiettyä rajaa. Herttoniemessä vastikkeen ja tonttivuokran ollessa pieni, on asuntoja vastaavasti myyty kalliimmalla. Nyt kun tonttivuokrat (ja sitä mukaa myös vastikkeet) nousevat, seuraa tilanteesta vaikeuksia sekä ostajien maksukyvylle että asuntojen hintojen lasku.
Alhaisesta vuokratasosta eivät siis ole hyötyneet ostajat, vaan ne muutamat onnekkaat, jotka myivät asuntonsa ennen korotusuhkaa ja ostivat asunnon muualta.
Korotukset ovat kuitenkin perusteltuja. Ensinnäkin mielestäni kaupungin tonttivuokrien tulee pohjautua kaikkialla kaupungissamme samoille perusteille. Jos Helsinki jättäisi Herttoniemen vuokrat korottamatta se tavallaan ”subventoisi” herttoniemeläistä omistusasumista esim. Arabianrantaan tai vaikkapa Mellunmäkeen verrattuna. Onko tälle olemassa jotain perusteita? Ei. Kaupungin tulee kohdella kaikkia kuntalaisiaan samalla tavalla. Itseasiassa alhaisista vuokrista johtuvat vuokratulojen menetykset ovat pois meidän kaikkien yhteisistä palveluista. Tämä ei ole järkevää politiikkaa.
Kuitenkin on selvää, että kertarysäyksellä toteutettavat korotukset aiheuttavat ongelmia. Miten niitä voitaisiin lievittää? Ainakin nousut voitaisiin toteuttaa pitemmällä aikavälillä kuin mitä nyt on suunniteltu. Esim. siten, että 100% vuokrataso saavutettaisiin vasta vuonna 2019 ja korotukset tehtäisiin 10% vuodessa ensi vuodesta lähtien. Kymmenessä vuodessa toivottavasti myös asuntojen arvonnousu kompensoisi ainakin osan vuokrankorotusten aiheuttamasta arvon alenemasta ja asukkailla olisi enemmän aikaa valmistautua elinkustannusten nousuun. Tähän kaupungilla pitäisi olla varaa.
Toinen kysymys, jossa on perusteiltaan kyse samasta asiasta, on Talin golfkentän vuokrasopimuksen uusiminen. Tällä hetkellä suljettu n. 1000 hengen klubi maksaa vuokraa tontistaan 6500€ (eli 6,5€ per jäsen) vuodessa. Tälle ei ole olemassa mitään hyviä perusteita. Mielestäni on täysin selvää, että kentästä tulee maksaa käypää vuokraa (n. 100 000€ per vuosi). Jos vuokrasummaa päätetään alentaa, täytyy vähintäänkin kenttä muuttaa avoimeksi esim. Paloheinän golf-kentän tapaan. Kannattavaa toimintaa Talin golf-bisnes olisi joka tapauksessa.
Asuin kahdeksan vuotta Etelä-Haagassa ja juoksin golf-kentän alueiden läpi viikoittain. Talvisin kentällä oli mukava hiihtää. Tunnen siis alueen ja sen virkistyskäytön. Tali on vanhin suomalainen golf-kenttä, se on toiminut jo vuodesta 1932 – vaikka haluankin nostaa kentän vuokraa, niin tulee paikka jo kulttuurihistoriallisista syistä mielestäni säilyttää golf-kenttänä.
Vot ja eiku jakamaan:
sandplay dissertatio…: kklk 10/2011 13.12.
prudi: kklk 8/2010 21.9.2010
jamiedowell467.haten…: e-kirjat, mp3 ja drm
Boyd Andry: vastaukseni tanssi-lehden vaal…
simply click wicicag…: katajanokan hotelli
Kulttuuri- ja kirjastolautakunnan Guggenheim-lausunto
"Se 'any key' tarkoittaa mitä tahansa näppäintä"
kklk 01 / 24.01.2012
Jos ei veikkaa ei voi voittaa
Ehdolla Helsingin Vihreät ry:n puheenjohtajaksi 2012
ahjo armeija asukaspysäköinti autoilu drm eduskunta eduskuntavaalit fillari google guggenheim harakan saari helsingin sanomat helsingin vihreät helsinki hs ilmastonmuutos it julkinen liikenne julkinen tila kaavoitus kansallisteatteri kansanmusiikki kaupunkisuunnittelu keikkailu keskusta keskustatunneli kiertue kirjasto kklk kohdeavustukset kokoomus kulke kulttuuri kulttuuri- ja kirjastolautakunta kulttuurikeskus kulttuurilautakunta kulttuuripolitiikka kunnallispolitiikka kunnallisvaalit kävelykeskusta matkailu mielipide musiikki musiikkitalo orkesterilaitos osmosoininvaara pekkarinen perussuomalaiset piraatit piraattipuolue politiikka pysäköinti pyöräily pääkaupunkiseutu ruuhkamaksut sdp Sibelius-Akatemia soininvaara spotify stoa suomen kuvalehti suomi taide tanssi tanssin talo tekijänoikeudet tekijänoikeus vaalit vanhanen vihreät vos vr ydinvoima yksityisautoilu yle
@TuomoKondie Ei ruokita trolleja. Opittiinko me 2011 mitään? 32 minutes ago
Onko tosiaan niin että Suomessa miehen mitta on se että maasta ei saa lähteä pakoon vaikka paska diktaattori pakott… twitter.com/i/web/status/1… 53 minutes ago
RT @kamilkazani: Photo from the Russian-Georgian border Few years ago social media users were mocking the Syrian refugees wondering why fi… 1 hour ago
@eetupaja @lindstorm @Dimmu141 No nyt on innovatiivista insinöörityötä! 3 hours ago
@MikkoLaaksonen1 @lindstorm @Dimmu141 Upeaa neukkuhistoriaa myös tämä: "The KrAZ-255 ultimately evolved into a new… twitter.com/i/web/status/1… 4 hours ago
Pasi K. & Hurmos
..:: Hannu Oskala ::..
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
..:: Hannu Oskala ::..
Already have a WordPress.com account? Log in now.
..:: Hannu Oskala ::..
%d bloggaajaa tykkää tästä: